laion/Wikipedia-Exotic huggingface dataset:
לק

האם התכוונתם ל... לק (מטבע) – ההילך החוקי של אלבניה לק ציפורניים – ציפוי הנמרח על ציפורני האצבעות לשם ייפוי וקישוט ולעיתים לשם הגנה על הציפורן לק (הונגריה) – כפר בהונגריה לֶק – התקבצות של זכרים ממינים מסוימים במקום קבוע לצורך הרשמת הנקבות לכה / ורנית - שכבה שקופה של חומר, המרוח על משטח, כדי להגן עליו. ליקוק – פעולה במסגרתה מעביר אדם או בעל חיים את לשונו על פני משטח כלשהו ד"ר לק – רשת גלידריות ישראלית לך לקס (פירושונים)
טלאל ארסלאן

טלאל ארסלאן (בערבית: طلال ارسلان; נולד ב-12 ביוני 1965) הוא פוליטיקאי לבנוני וראש המפלגה הדמוקרטית הלבנונית, הדרוזית ברובה. ארסלאן נולד בשוויפאת (شويفات), בנו של המנהיג הדרוזי מג'יד ארסלאן. ארסלאן מחזיק בתואר ראשון במדעי המדינה מאוניברסיטת ג'ורג' וושינגטון ותואר מאסטר באוניברסיטה האמריקאית בביירות. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. הסיבה היא הקצרמר כולל מידע עד 2004. הוא כיהן כראש מחוז[דרושה הבהרה] עאלי ב-1991, 1992, 1996 ו-2000. משנת 1990 ל-1992 כיהן כשר התיירות של לבנון, משנת 1996 ל-1998 כיהן כשר ההגירה ומזכיר המדינה בין 2000 ל-2004. בשנת 2001 ייסד את המפלגה הדמוקרטית הלבנונית. מדיה וקבצים בנושא טלאל ארסלאן בוויקישיתוף ערך זה הוא קצרמר בנושא פוליטיקאים ובנושא לבנון. אתם מוזמנים לתרום לוויקיפדיה ולהרחיב אותו.
המפלגה הדמוקרטית הלבנונית

המפלגה הדמוקרטית הלבנונית (בערבית: الحزب الديمقراطي) היא מפלגה לבנונית שיוסדה על ידי השר הלבנוני לשעבר טלאל ארסלאן בשנת 2001. טלאל הוא בנו של המנהיג הדרוזי מג'יד ארסלאן, ועומד בראש המפלגה מאז היווסדה. המפלגה היא חילונית באופן רשמי ובעלת תומכים מכל העדות בלבנון, אך רוב מצביעיה מגיעים ממשפחת ארסלן הדרוזית. המפלגה נכללת בקואליציית 8 במרץ בהנהגת מישל עאון. מפלגתו של ארסלן, וכן תנועת האחדות הלבנונית של ויאם והאב נחשבות כמתחרות העיקריות של המפלגה הסוציאליסטית הפרוגרסיבית של משפחת ג'ונבלאט (הנכללת בקואליציית 14 במרץ. המפלגה הדמוקרטית הגיעה לפרלמנט הלבנוני פעם אחת בשנת 2000 ונכשלה להכניס את נציגיה בשנת 2005. בבחירות לפרלמנט ביוני 2009 זכתה המפלגה ב-2 מושבים. סאלח אל-ערידי, ממנהיגי המפלגה, נהרג בהתפוצצות רכב ליד ביתו בשנת 2008. אתר האינטרנט הרשמי של המפלגה הדמוקרטית הלבנונית ערך זה הוא קצרמר בנושא מפלגות ובנושא לבנון. אתם מוזמנים לתרום לוויקיפדיה ולהרחיב אותו.
אורגניזם

המונח "יצור" מפנה לכאן. לערך העוסק בתהליך הפקה, ראו ייצור. אוֹרְגָּנִיזְם (בעברית: יְצוּר) הוא כל דבר חי המסוגל להתקיים ולהתרבות בכוחות עצמו ולבצע חילוף חומרים. בהגדרה אחרת, כל מה שיש בו תא אחד לכל הפחות. אורגניזם הוא פרט בדיד שגדל, מתפתח ועל פי רוב גם מתרבה. האורגניזם מקיים במהלך חייו במו גופו את פעילויות החיים של המין אליו הוא שייך. חלק מהאורגניזמים (למשל אלמוגים ודבורי דבש) לא יכולים להתקיים בצורה עצמאית, אלא רק כחלק ממושבה. האורגניזמים משפיעים על סביבתם בצורות שונות (חילופי גזים, הפרשות וכדומה). בתוך גופו של אורגניזם מתקיים הומאוסטזיס, כלומר התנאים הפיזיקליים והכימיים השוררים בתוך גופו נשמרים ברמה יציבה שמתאימה לפעילותו המיטבית, גם אם בסביבה שוררים תנאים שונים. כל האורגניזמים מתחלקים לשלוש על ממלכות: אאוקריוטים, חיידקים אמיתיים וחיידקים קדומים. לגבי הגדרת הנגיפים כאורגניזמים, קיימת מחלוקת פילוסופית בדבר. הם אומנם מכילים חומר גנטי ומסוגלים להתרבות בתוך תא פונדקאי, אולם מצד שני הם אינם מקיימים כל פעילות מטבולית ואינם מתרבים מחוץ לתא הפונדקאי. למעשה, הם אינם מכילים דבר מלבד חומצת גרעין, מספר חלבונים ולעיתים אף מעטפת ליפידית. לכן, היום רוב החוקרים אינם מגדירים אותם כאורגניזמים. כל עולם החי מושתת על התא. זו היחידה הבסיסית ביותר של כל האורגניזמים החיים. גם לתא יש ארכיטקטורה פנימית, והוא עצמו מורכב מאברונים פנימיים. כל אורגניזם מבצע רגולציה בין הסביבה הפנימית לחיצונית. הוא נלחם בסביבה משתנה, ומנסה לייצב את זו הפנימית. הן האורגניזם השלם והן התא מקיימים בקרה של הסביבה הפנימית באופן כמעט בלתי-תלוי בסביבה החיצונית. זוהי אחת התכונות הבולטות של עולם החי. הומאוסטזה היא יכולת האורגניזם לקיים סביבה פנימית קבועה, זאת באמצעות מגוון רחב של תהליכים. קיום ההומאוסטזה מתאפשר באמצעות מטבוליזם. אבולוציה והתפתחות הן מאפיין נוסף של האורגניזם. כל אורגניזם יודע לייצר את עצמו – ולא סוגים אחרים. האורגניזם מגיב לסביבתו ללא הפסקה – לצמח שאוכל חרקים, למשל, יש חיישנים שגורמים לו להגיב כשנכנס חרק ללוע שלו. היחס הוא מתמיד - האורגניזם מחליף אנרגיה עם הסביבה כל הזמן. היררכיות – קיימות רמות שונות של התארגנות של עולם החי – לכל אורגניזם יש תאים שמהם הוא מורכב. התאים מרכיבים רקמות, אשר מרכיבות איברים, והאיברים יוצרים את הגוף. אורגניזם מודל מיקרואורגניזם נגיף ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
אקטואליה

אקטואליה (לפי האקדמיה ללשון העברית: עִנְיְנֵי דְּיוֹמָא) היא אוסף התהליכים והאירועים המתרחשים בזמן הנוכחי. כאשר התהליך מסתיים או האירוע מתרחק הוא כבר לא נחשב לאקטואליה אלא להיסטוריה. התהליך תלוי במידת המעורבות, כך שאירועים מסוימים עשויים עדיין להיחשב כחלק מהאקטואליה במקום אחד או עבור אנשים מסוימים ואילו עבור אנשים אחרים או מקומות אחרים הם כבר חלק מההיסטוריה. דוגמה לכך היא רעידת האדמה באוקיינוס ההודי שנחשבה לאקטואליה כאשר התרחשה בדצמבר 2004, כחודש לאחר מכן, בסוף ינואר 2005, נחשבה עדיין לאקטואליה מבחינת המדינות בהן היא התרחשה; ובסוף אפריל 2005 האירוע נחשב עדיין לאקטואליה רק בעיני האנשים שנפגעו ממנו. דיווחי אקטואליה תופסים מקום מרכזי באמצעי התקשורת. בעיתונות היומית ובשבועוני החדשות הם מהווים חלק עיקרי. גם ברדיו הם תופסים מקום נכבד, בדמות משדרי חדשות תמציתיים ויומני חדשות העוסקים באקטואליה בהרחבה. המצב דומה גם בחלק מערוצי הטלוויזיה, ומגיע לשיא בערוצים כדוגמת CNN, המקדישים את כל זמנם לאקטואליה. משמעות המילה "אקטואלי" היא "עכשווי, מציאותי, ממשי, דבר שבעיתו". תחת הכותרת "אקטואליה" ניתן לעסוק במגוון רחב של נושאים, שהמשותף להם הוא שכולם אירועים המתרחשים בהווה ומעסיקים את הציבור. אקטואליה עוסקת בנושאים הנמצאים על סדר היום הציבורי הרלוונטיים לזמן הנוכחי, אשר האדם מגיב אליהם ומתייחס אליהם בהקשרים חברתיים. אקטואליה בעיקר כוללת בתוכה אירועים המתרחשים בהווה וחשובים לאוכלוסייה מסוימת, אך יש בתוכה גם אירועים הקשורים לעבר ולעתיד. המושג עצמו מתייחס מצד אחד לזמן ולעיתוי בו הוא מתרחש, ומצד שני מתייחס לרלוונטיות ולמעשיות שלו, במיוחד בהקשרים של התועלת שלו לחברה עצמה. תאוריית קביעת סדר היום, מתארת בתוכה את היכולת של כלי התקשורת לעלות נושא אל ראש סדר העדיפויות הציבורי, וכך ביכולתם להפוך אירוע מסוים לאקטואלי. תוכניות אקטואליה עוסקות לרוב בחדשות ולא בתהליכים ארוכי טווח. אקטואליה יכולה להפוך להיסטוריה תוך זמן קצר יחסית. עִנְיְנֵי דְּיוֹמָא, באתר האקדמיה ללשון העברית יעל סנה, Yael Sneh, Teaching patterns of current events in geography at a training college for teachers / דפוסי הוראת אקטואליה בשיעורי הגאוגרפיה, Horizons in Geography / אופקים בגאוגרפיה, 2005, עמ' 479–494 ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
כל אל-ערב

כל אל-ערב (בערבית: كل العرب – שפירושו: כל הערבים) הוא שבועון בבעלות פרטית בשפה הערבית היוצא לאור בנצרת. השבועון הוא אחד משלושת השבועונים בשפה הערבית המובילים בישראל, והוא נהנה מתפוצה של כ-30,000 עותקים. העיתון נוסד בשנת 1987, ועורכו הנוכחי הוא יוסף שדאד (יוני 2009). בבעלות קבוצת אל-ערב נמצא גם פורטל האינטרנט ואתר החדשות אל-ערב. אתר האינטרנט הרשמי של כל אל-ערב כל אל-ערב, ברשת החברתית פייסבוק כל אל-ערב, ברשת החברתית אקס (טוויטר) כל אל-ערב, בלקסיקון "העין השביעית" לתקשורת ועיתונות ערך זה הוא קצרמר בנושא עיתונים ובנושא ישראל. אתם מוזמנים לתרום לוויקיפדיה ולהרחיב אותו.
מחבצה כלקוליתית

מחבצה כלקוליתית היא טיפוס של כלי חרס, ככל הנראה לחביצת חמאה מחלב, אשר היה נפוץ בתקופה הכלכוליתית בארץ ישראל (לרבות עבר הירדן). הכלי עשוי מחרס. צורתו חבית שרועה, שתנוחתה מאוזנת. כל קצה של כלי מכווץ וממנו מתרוממת ידית אוזן קטנה. בכלים הקדומים יותר הקצוות היו שווים, כאשר בכלים מאוחרים יותר צורת שני הקצוות אינה שווה. קצה חד מכווץ והשני שטוח. באמצע הגוף המאוזן יוצא צוואר רחב. בחלק מהכלים נמצאה מסננת בתחתית הצוואר. לכלי היו שני טיפוסים דומים בצורתם: קטן וגדול. מחבצות חרס נמצאו לראשונה בחפירות ארכאולוגיות שנעשו בתלוליות ע'סול. כלים מזן זה היו נפוצים מאוד בתקופה הכלקוליתית, במיוחד באתרים של תרבות באר שבע (ראו ביר אבו מטר). הכלים שהתגלה בע'סול היה מטיפוס קטן רוחב 22–23 ס"מ גובה 12–13 ס"מ. הכלי כונה "כלי דמוי ציפור", ובתחילה לא היה ברור מה השימוש שנעשה בו. בתלוליות ע'סול נמצאו גם שברים של הכלי מהטיפוס הגדול. בתרבות באר שבע נמצאו בעיקר הכלים מהטיפוס הגדול. באתר המקדש הכלקוליתי בעין גדי, נתגלה כלי בדמות איל נושא זוג מחבצות.[דרוש מקור] יעקב קפלן העלה את הרעיון שהכלי שנמצא שימש כמחבצה. תרבות באר שבע הייתה תרבות שחציה יישוב קבע וחציה חיי רועים; הם עסקו בתעשיית החלב ובשימור תוצרת חלב, ולפי ההצעה כלי זה שימש לתוצרת זאת או לשימורה. עיקר פריחתו של הכלי הייתה בתרבות באר שבע, אבל הכלי או שבריו של הכלי נמצאו גם בעפולה ובכל האתרים שנחפרו בואדי עזה, שברים של הכלי נמצאו גם במערת אום-קטפה שבמדבר יהודה, דוגמאות זעירות בגזר, כלים מהטיפוס הקטן נמצאו במערות באזור ובעמק הירדן ליד גשר. הימצאות הכלים במקומות אלה מוכיחה את הקשר שהיה קיים בין אתרים אלה לתרבות ע'סול ותרבות באר שבע. עם העלמות התרבות הכלקוליתית הכלי נעלם; הימצאותו של הכלי באתר ארכאולוגי מצביעה באופן חד משמעי שהאתר הוא מתקופה זו (מאובן מנחה).[דרוש מקור] חלב בעת העתיקה מדיה וקבצים בנושא מחבצה כלקוליתית בוויקישיתוף מוזאון הכט - תמונת מחבצה רות עמירן, הקיראמיקה הקדומה של ארץ־ישראל, מוסד ביאליק והחברה לחקירת ארץ־ישראל ועתיקותיה, 1971, עמ' 53 רות עמירן, הקיראמיקה הקדומה של ארץ־ישראל, מוסד ביאליק והחברה לחקירת ארץ־ישראל ועתיקותיה, 1971, עמ' 52, 54 רות עמירן, הקיראמיקה הקדומה של ארץ־ישראל, מוסד ביאליק והחברה לחקירת ארץ־ישראל ועתיקותיה, 1971, עמ' 52 רות עמירן, הקיראמיקה הקדומה של ארץ־ישראל, מוסד ביאליק והחברה לחקירת ארץ־ישראל ועתיקותיה, 1971, עמ' 54 J. Kaplan, Two Chalcolithic Vessels from Palestine, Palestine Exploration Quarterly 86, 1954-10, עמ' 97–100 doi: 10.1179/peq.1954.86.2.97
סנט'אלנה

סנט'אלנה (באיטלקית: Sant'Elena) הוא אי בלגונת ונציה, הממוקם בקצה המזרחי של העיר ונציה שבאיטליה. האי מהווה חלק מרובע קסטלו של העיר. בימי הביניים היה האי מופרד בתעלה מייתר חלקי העיר. ההתיישבות באי התמקדה סביב כנסיית סנט'אלנה והמנזר הסמוך אליה. כנסייה ומנזר זה נבנו במהלך המאה ה-12 ושופצו ונבנו מחדש במהלך המאה ה-14. עם הגידול באוכלוסיית האי, מולאה התעלה בין האי לבין העיר והוצרה (נותרה תעלה צרה למעבר כלי שיט) ושלושה גשרים נבנו על מנת לקשר בין האי לבין העיר. כיום ממוקם באי גן הזיכרון של ונציה (Rimembranze Park) וכן אצטדיון פרלוג'י פנזו - אצטדיון הכדורגל של ונציה. עוד ממוקמים באי בנייני הביאנלה של ונציה. מדיה וקבצים בנושא סנט'אלנה בוויקישיתוף ערך זה הוא קצרמר בנושא איים ובנושא איטליה. אתם מוזמנים לתרום לוויקיפדיה ולהרחיב אותו.
A Jolly Christmas from Frank Sinatra

A Jolly Christmas from Frank Sinatra הוא אלבום שירים מיוחד לכבוד חג המולד, אותו הוציא הזמר האמריקני פרנק סינטרה, במקור האלבום יצא לאור בשנת 1957 בידי חברת ההקלטות קפיטול רקורדס. זה היה האלבום המלא הראשון אותו הוציא סינטרה במתכונת של שירי חג המולד, באלבום מתארחת מקהלת זמרים ועל התזמורת המלווה מנצח גורדון ג'קינס. חברת ההקלטות קפיטול הוציאה מחדש את האלבום בשנת 1963, עם עטיפה שונה ותחת שם אחר, "The Sinatra Christmas Album", שם זה נשמר גם בגרסת התקליטור של האלבום שיצאה בשנת 1987. העטיפה והשם המקוריים הוחזרו לבסוף בשנת 2001 בהוצאה לאור האחרונה של האלבום עד עתה. האלבום עצמו מכיל את כל הנעימות והלהיטים המוכרים לקהל. סינטרה עצמו שלא היה נחשב לזמר חג מולד, לא אהב את הוצאת האלבום וכפי שקרה באלבום החג הקודם, מבקרים טענו כי הוא לא נשמע נלהב מידי בעת שירתו ולא הוסיף את המגע המיוחד לו שנשמע באלבומיו הרגילים. פרנק סינטרה - קולות הזמרים של ראלף ברוור - קולות רקע גורדון ג'קינס - מארגן, מנצח Jingle Bells The Christmas Song Mistletoe and Holly I'll Be Home for Christmas The Christmas Waltz Have Yourself a Merry Little Christmas The First Noel Hark! The Herald Angels Sing O Little Town of Bethlehem Adeste Fideles It Came Upon the Midnight Clear Silent Night מידע על האלבום A Jolly Christmas from Frank Sinatra באתר MusicBrainz מידע על האלבום A Jolly Christmas from Frank Sinatra באתר AllMusic האלבום A Jolly Christmas from Frank Sinatra באתר Discogs האלבום A Jolly Christmas from Frank Sinatra באתר ספוטיפיי
ג'י

האם התכוונתם ל... G – האות השביעית באלפבית הלטיני תאוצת הכובד g על פני כדור הארץ קבוע הכבידה האוניברסלי – G סול (תו) – תו מוזיקלי שסימנו האות G. ג'י (מגזין) גורם g – מושג בחקר האינטליגנציה נקודת ג'י – אזור בגוף האישה, שקיומו שנוי במחלוקת, שגירויו מסב כביכול הנאה מיוחדת בעת קיום יחסי מין כח ג'י – סדרת אנימציה יפנית בסגנון אנימה אלכס ג'י – מוזיקאי, מפיק וזמר-יוצר אמריקאי
Come Fly with Me

Come Fly with Me הוא אלבום של הזמר האמריקני פרנק סינטרה שיצא לאור בשנת 1958. זהו אלבום האולפן ה-17 של סינטרה וה-10 תחת חברת ההקלטות קפיטול. באלבום שיתף סינטרה פעולה לראשונה עם המארגן/מנצח בילי מיי. באלבום זה חזר סינטרה, לאחר אלבום חג המולד שהוציא שנה קודם לכן, אל אלבום הנושא שמאפיין אותו לאורך רוב הקריירה. האלבום תוכנן כמסע מוזיקלי סביב העולם ועל פי בקשתו של סינטרה את השירים כתבו סמי כהן וג'ימי ואן האנסן. בביוגרפיה שכתב המפיק הנודע ג'ורג' מרטין הוא מספר כי כאשר ביקר באולפני קפיטול בזמן ההקלטות הוא שמע את סינטרה מביע את חוסר שביעות רצונו מעטיפת האלבום שבה הוא נראה לטענתו באופן נלעג כמקדם מכירות לחברת TWA. האלבום הגיע למקום הראשון במצעד הבילבורד בשבוע השני לצאתו ונשאר בפסגה למשך חמישה שבועות. כמו כן זכה האלבום למועמדות לפרס האלבום הטוב ביותר בטקס הגראמי של אותה השנה. על אף שההקלטות נעשו בסטראו האלבום יצא אל החנויות בשיטת המונו בלבד, אלבום יצא בשיטת סטראו בסופו של דבר רק בשנת 1962. ההבדלים בין שתי הגרסאות של האלבום היו גדולים, האלבום משנת 1958 הוגדר בידי הפרשנים כבעל צליל עמוק יותר וחמים במיוחד בקטעי הנגינה של כלי המייתר וכלי הנשיפה, דבר שחסר בגרסת הסטראו של האלבום. הגרסה המקורית של האלבום משנת 1958 נחשבת היום לכמעט אבודה ודיי נדירה ולמעט כמה עותקים מקוריים הנמצאים בידי חברת קפיטול, ידוע כי האלבום המקורי משמש פריט לאספנים. כל ההוצאות המאוחרות יותר של האלבום שיצאו בשנים 1992 ו 1998 יצאו בגרסת סטראו בלבד. האלבום הגיע למקום הראשון במצעד האמריקאי ושהה בפסגה במשך חמישה שבועות ולמקום השני במצעד הבריטי. פרנק סינטרה - קולות בילי מיי - מארגן, מנצח Come Fly With Me Around the World Isle of Capri Moonlight in Vermont Autumn in New York On the Road to Mandalay Let's Get Away from It All April in Paris London By Night Brazil Blue Hawaii It's Nice to go Trav'ling מידע על האלבום Come Fly with Me באתר MusicBrainz מידע על האלבום Come Fly with Me באתר AllMusic האלבום Come Fly with Me באתר Discogs האלבום Come Fly with Me באתר ספוטיפיי
כוכב הצפון

המונח "פולאריס" מפנה לכאן. אם הכוונה למשמעות אחרת, ראו פולאריס (פירושונים). כוכב הצפון, הקרוי גם פולאריס, הוא כוכב משתנה קפאידי בולט המצביע בקירוב לכיוון הקוטב השמיימי הצפוני. כוכב זה, הנראה רק בשמי חצי הכדור הצפוני, היה, עד המצאת המצפן ומערכת ניווט לוויינית, נקודת עזר עיקרית להתמצאות בים בלילה. בעולם העתיק, כל ספן נזקק להכירו, וגם כיום מציאת כוכב הצפון נלמדת בשיעורי תורת הניווט הימי. הכוכב נבחר לנקודת עזר משום שהוא נמצא קרוב לכיוון צפון (כלומר – הקו המקשר בינו ובין כדור הארץ יוצר זווית קטנה יחסית עם ציר הסיבוב של כדור הארץ), ומשום שהוא כוכב בהיר יחסית בסביבה חשוכה יחסית. שיא הקרבה הזוויתית של הכוכב לציר צפוי להיות בשנת 2100. הראשון שהבין כי כוכב הצפון לא מצביע בדיוק לכיוון צפון היה מגלה הארצות היווני פִּיתֶאַס, שחקר את צפון אירופה במאה ה-4 לפנה"ס. בשל נקיפת ציר כדור הארץ (פרצסיה), שזמן המחזור שלה קרוב ל-26 אלף שנה, פולאריס לא תמיד הצביע לכיוון צפון ולא תמיד יהיה הכוכב שמול הציר הצפוני. פולאריס הוא כוכב משולש, כלומר מערכת של שלושה כוכבים, אשר נמצאים בסמיכות זה לזה, ונתונים תחת שדה כבידה משותף. גודל המערכת כ-30 רדיוסי שמש ומרחקה ממערכת השמש כ-390 שנות אור. מערכת השמש נעה לעבר פולאריס בקצב של 16 קילומטר בשנייה. פולאריס איננו הכוכב הבהיר ביותר בשמיים, והוא ממוקם רק במקום ה-46 בבהירותו (ערך הבהירות נראית שלו היא 1.97), אך בסביבתו הקרובה הוא הכוכב הבהיר ביותר. כוכב הצפון עצמו שייך לדובה הקטנה ("העגלה הקטנה") ונמצא בקצה ה"זנב" שלה. כדי לאתרו בשמי הלילה, יש תחילה למצוא את הדובה הגדולה ("העגלה הגדולה"), קבוצת כוכבים קלה לזיהוי, הנראית כמו סיר עם ידית מעוקמת. אם מתבוננים בהמשכו של הקו הנוצר בין שני הכוכבים הרחוקים ביותר מן הידית בכיוון מעלה (כיוון הידית), אפשר למצוא את כוכב הצפון. את המרחק בין שני הכוכבים מכפילים בארבע מהכוכב הקיצון ואז מגיעים לכוכב הצפון. ניתן גם למתוח קו בין שני הכוכבים הקיצונים בקסיופאה, וממנו למתוח קו ב-90 מעלות בקירוב (מהצלע השמאלית העליונה ב-W או מהצלע הימנית התחתונה ב-M) עד שמגיעים לכוכב הצפון. בתפקיד כוכב הציר הצפוני היו במהלך ההיסטוריה מספר כוכבים, ואף הכוכב הנוכחי צפוי להתחלף בעתיד: עד 1900 לפנה"ס ובמשך כ-2,000 שנה תובאן, אלפא בדרקון משנת 1000 לפנה"ס - כוכב משנת 3000 לערך - אראי, גמא בקפאוס משנת 7500 לערך - אלדראמין, אלפא בקפאוס משנת 14000 לערך - וגה הצלב הדרומי קוטב שמיימי מציאת הצפון בעזרת קבוצות כוכבים (אורכב 13.04.2004 בארכיון Wayback Machine) על כוכב הציר הצפוני באתר glyphweb.com חיים ברק, מדוע כוכב הצפון מצביע תמיד לכיוון צפון?, מכון דוידסון לחינוך מדעי, 8 במאי 2010 topic/polestar כוכב הצפון, באתר אנציקלופדיה בריטניקה (באנגלית) כוכב הצפון, בבסיס הנתונים SIMBAD לגרמי שמיים אסטרונומיים
מחוזות הונדורס

מבחינה מנהלית הונדורס מחולקת ל-18 מחוזות (département) אשר מחולקים לנפות. מדיה וקבצים בנושא מחוזות הונדורס בוויקישיתוף
עמי אתיופיה

עמי אתיופיה או אתיופים הוא שם כולל לכל הקבוצות האתניות, הלאומים והשבטים אשר חיים בפדרציה האתיופית אשר אוכלוסייתה מוערכת נכון לשנת 2024 ב-129.7 מיליון נפש, והיא המדינה ה-10 בגודל אוכלוסייתה והמדינה השנייה בגודל אוכלוסייתה ביבשת אפריקה לאחר ניגריה. בחלוקה של מאפייני התרבות והשפה ניתן לחלק את עמי אתיופיה לארבע קבוצות עיקריות דוברי שפות שמיות, דוברי שפות כושיות, דוברי שפות אומוטיות ודוברי שפות נילו-סהריות. העמים הגדולים במדינה הם האורומו, האמהרים והתגרים המהווים יחד כ-71% מהאוכלוסייה המקומית, הדתות הנפוצות הן נצרות (65%), אסלאם (31%), דתות מסורתיות או אנימיסטיות (3%). ראשיתם של דוברי השפות השמיות המכונים "חבשים" הוא בהגירה של עמים שמיים מחצי האי ערב לצפון קרן אפריקה, עמים אלו הם אלו הם אשר הקימו את ממלכת דעמת, האימפריה החבשית, האימפריה האתיופית ואלו אשר עיצבו את הפדרציה האתיופית כיום. הדומיננטיות של החבשים הייתה רבה עד שהמונח חבשים היה זהה לשם אתיופים, החבשים מרוכזים ברובם באזור ההיסטורי חבש שבצפון הרמה האתיופית במדינות אמהרה ותיגראי וכן מהווים רוב באוכלוסיית המדינה השכנה אריתריאה, כמו כן ישנה אוכלוסייה ערבית אשר הגיע מתימן ומסודאן. דתם של רוב דוברי השפות השמיות היא נוצרית אך ישנו מיעוט גדול של מוסלמים המכונים בשם "ג'ברתים" כמו כן יש לכלול תחת הגדרה זו את קהילת ביתא ישראל שהושפעה והשפיעה רבות על תרבותם של דוברי השפות השמיות. דוברי השפות השמיות מונים כ-34.1 מיליון כ-40% מאוכלוסיית המדינה. דוברי השפות הכושיות הם הקבוצה הגדולה ביותר ומונים כ-42.5 מילון נפש שהם כ-50% מאוכלוסיית הפדרציה האתיופית, דוברי שפות אלו מרוכזים בעיקר בצפון-מזרח, מזרח, מרכז-מערב ומדינת האומות, הלאומים ועמי הדרום במדינות עפר, סומלי ואורומיה. רוב עמים אלו הם מוסלמים סונים אך ישנו מיעוט גדול של נוצרים וכמו כן של אנימיסטים. קבוצת עמי דוברי שפות אומוטיות מרוכזים במדינת האומות, הלאומים ועמי הדרום והם הקבוצה השלישית בגודלה והקבוצה המגוונת ביותר מבחינה אתנית, עמים אלו מהווים יחד כ-5.7 מיליון נפש שהם כ-6.7% מאוכלוסיית אתיופיה. קבוצה זו היא בעיקר נוצרית ואנימיסטית. העמים דוברי שפות נילו-סהריות הן הקבוצה הקטנה ביותר וידועים בשם החבשי "שנקלה" מרוכזים בעיקר בגבול האתיופי-סודאני במדינות מדינת האומות, הלאומים ועמי הדרום, גמבלה ובנישנגול-גומאז, עמים אלו הם כ-740 אלף נפש שהם כ-0.8% מאוכלוסיית אתיופיה. דתה של קבוצה זו היא מסורתית-אנימיסטית וחלקם אף מוסלמים. מדיה וקבצים בנושא עמי אתיופיה בוויקישיתוף הסוכנות המרכזית לסטטיסטיקה של אתיופיה, מפקד האוכלוסין האתיופי (2007). פרויקט יהושע, קבוצות אתניות באתיופיה, יוני 2009. Oral Traditions of the Wolane's past
הזרם הפטריוטי החופשי

הזרם הפטריוטי החופשי (בערבית: التيار الوطني الحر) המכונה גם "הזרם העאוני" (التيار العوني) הוא מפלגה נוצרית לבנונית, בראשות מישל עאון, גנרל לשעבר ומפקד צבא לבנון שכיהן כראש ממשלת המעבר בסוף תקופת מלחמת האזרחים הלבנונית בשנים 1988–1990. הזרם הוכרז רשמית כמפלגה ב-8 בספטמבר 2005. המפלגה גורפת את מירב קולותיה מקרב הציבור הנוצרי, אך זוכה לפופולריות מסוימת גם בקרב המוסלמים, בשל היותו של עאון עושה דברם של בעלי אינטרסים מוסלמיים במדינות זרות. הזרם הפטריוטי תומך בחילוניות וכן בזכותם של גולים לבנונים להשתתף בבחירות במדינה. המפלגה היא בעלת בריתה של חזבאללה, ומשתייכת לקואליציית 8 במרץ. עאון סיים 15 שנות גלות בחזרתו ללבנון ב-7 במאי 2005, 11 ימים לאחר נסיגת הצבא הסורי מאדמת לבנון. הוא ערך מסיבת עיתונאים קצרה בשדה התעופה הבינלאומי של ביירות לפני שהמשיך עם פמלייתו לבקר בקבר החייל האלמוני של קורבנות מלחמת האזרחים. לאחר תפילה והכרת תודה לאזרחי לבנון, סר עאון לקברו של ראש ממשלת לבנון לשעבר רפיק אל-חרירי, לחלוק לו כבוד. לאחר מכן, נסע לבקר את סמיר ג'עג'ע שהיה עדיין כלוא באותו זמן. ביקורו המשיך בכיכר השהידים, שם התקבל בברכה על ידי לבנונים רבים שהגיעו לראותו מכל רחבי המדינה. מאז הגעתו מתגורר עאון בדירה חדשה במחוז ריבייה, ושם ביקרה אותו משלחת גדולה של חברי הכוחות הלבנוניים שהיו אויביו בעבר. עאון וסיתרידה ג'עג'ע, רעייתו של סמיר ג'עג'ע הכלוא, התפייסו בפומבי ועאון קרא לשחררו מהכלא. מבקרים נוספים בימים הבאים היו דורי שמעון מנהיג המפלגה הליברלית הלאומית (לבנון), סולאנג' ג'ומאייל, נאילה מעווד (רעייתו של הנשיא המנוח רנה מעווד), וחבר הפרלמנט מהאופוזיציה בוטרוס חרב. הפטריארך נסראללה בוטרוס ספיר מהכנסייה המרונית שלח גם כן משלחת לקבל את פניו, ואפילו המפלגה השיעית חזבאללה שלחה נציגים לקבל את פניו. בבחירות בשנת 2005 עלה הזרם הפטריוטי עם מצע סדור שכלל רפורמות כלכליות ופוליטיות, מה שגרף את תמיכתם של נוצרים לבנונים רבים. בשנת 2006 חתמה המפלגה על מזכר הבנות עם חזבאללה, המסדיר את יחסיהם ודן בתנאים לפירוקו של חזבאללה מנשקו. התנאי השני והשלישי לפירוקם היה חזרתם של אסירים לבנונים מבתי הכלא בישראל ועריכת תוכנית הגנתית להגנת המדינה מפני האיום הישראלי. ההסכם גם דן בחשיבות הגדולה של קיום יחסים תקינים עם סוריה ובקשה למידע בנושא האסירים הפוליטיים הלבנונים הכלואים בסוריה. תומכי המפלגה השתתפו בהפגנות המוניות במרכז ביירות, יחד עם תומכי אמל וחזבאללה ודרשו מראש הממשלה פואד סניורה להתפטר. ב-11 ביולי 2008 נבחרו לממשלה חברי הזרם, סגן ראש הממשלה עיסאם אבו ג'מרה, ג'בראן באסיל שר התקשורת ומאריו עאון השר לעניינים חברתיים. הייתה זו הפעם הראשונה בה חברי הזרם נכנסו לממשלה לבנונית כלשהי. המפלגה נחלשה מאוד בבחירות 2022 ואיבדה כמעט חצי ממושביה. הזרם הפטריוטי החופשי השיק את תחנת הטלוויזיה שלו, Orange TV, ב-20 ביולי 2007, וכן השיק ב-1 ביוני 2009 תחנת רדיו שנקראת "סות אל-מדה" (קול המרחב). אתר האינטרנט הרשמי של הזרם הפטריוטי החופשי הזרם הפטריוטי החופשי, ברשת החברתית אקס (טוויטר)
Aqua

Aqua הוא לוויין מחקר רב-לאומי המופעל על ידי נאס"א ונע במסלול סביב כדור הארץ. שמו של הלוויין, הוא המילה הלטינית למים וזאת מאחר שאת רוב המידע הוא אוסף מעל האוקיינוסים. הלוויין שוגר ב-4 במאי 2002 והמכשירים שעליו נועדו לאסוף מידע אודות התאיידות מים מהאוקיינוסים, אחוז האדים באטמוספירה, תנועות, כמות וסוגי עננים, עוצמת אנרגיית הקרינה, כמויות וסוגי משקעים בפיזור גאוגרפי על פני רצף זמן, מעקב אחר נסיגת הקרחונים בים וביבשה, מידת האובך, אחוזי לחות הקרקע וכמות הכיסוי הצמחי, וכן מדידת הטמפרטורות בים, ביבשה ובאוויר. Aqua נושא שישה מכשירי מדידה שסופקו ומופעלים על ידי סוכנויות שונות: AMSR-E - מד קרינה לגלים אלקטרומגנטיים, נועד למדידת טמפרטורות במקומות שונים, תכונות עננים, מהירות הרוח על פני הקרקע, שטף קרינת גוף שחור, MODIS - מצלמה כללית למדידת אורכי גל (ספקטרו-רדיומטר) בודקת גם תרסיסים ותרחיפים באוויר. עננים, תכסית הקרקע ושינויים בה (כולל צמחייה), התפרצויות געשיות ודליקות. AMSU-A - מד קרינה לגלי מיקרו המיועדים לאמוד את הטמפרטורה והלחות באטמוספירה העליונה ובסטרטוספירה. AIRS - מכשיר משלים ל-AMSU המודד את הטמפרטורה בעזרת גלי תת-אדום HSB - למדידת הלחות באטמוספירה, שימוש בגלי VHF מאפשר מדידות גם כאשר יש עננים רבים. CERES - למדידת התחממות כדור הארץ, מודד את כמות קרינת השמש האפקטיבית הנפלטת מפני כדור הארץ, האנרגיה הכללית הנקלטת ומחשב את ההפרש. מדיה וקבצים בנושא Aqua בוויקישיתוף מעקב אחרי הלווין באתר stuffin space
צימאון

האם התכוונתם ל... צמא – תשוקה מודעת לשתיית מים. צימאון (אלבום) – אלבום של שלמה ארצי. עטאש (צימאון) – סרט של תאופיק אבו ואיל משנת 2004.
ניקולא שפיריץ'

ד"ר ניקולא שפיריץ' (בסרבית: Никола Шпирић, נולד ב-4 בספטמבר 1956) הוא פוליטיקאי סרבי-בוסני ששימש כראש ממשלת בוסניה והרצגובינה בשנים 2007 עד 2012. נולד בבוסניה והרצגובינה, אז חלק מהרפובליקה הפדרלית הסוציאליסטית של יוגוסלביה. את השכלתו התיכונית והאקדמית רכש בסרייבו. בשנים 1980–1992 היה מלמד באוניברסיטה המקומית. בשנת 1992 עבר לאוניברסיטה בבאניה לוקה. סיים עבודת תואר שלישי בשנת 1999. בשנת 1997 נבחר לפרלמנט כנציג של המפלגה הדמוקרטית הסרבית. ב-4 בינואר 2007 נבחר לעמוד בראשות ממשלת בוסניה והרצגובינה (הושבע לתפקיד ב-11 בינואר). סיים את כהונתו ב-12 בינואר 2012 כאשר הוחלף על ידי ויאקוסלב בוואנדה. מדיה וקבצים בנושא ניקולא שפיריץ' בוויקישיתוף ערך זה הוא קצרמר בנושא פוליטיקאים ובנושא בוסניה והרצגובינה. אתם מוזמנים לתרום לוויקיפדיה ולהרחיב אותו.